
Бозий Н. М. «Къэбэрдей-Балъкъэр Республикэм и пащхьэ щиIэ фIыщIэм папщIэ» орденыр етыным и IуэхукIэ
Къэбэрдей-Балъкъэр Республикэм и Iэтащхьэм и Указ
Къэбэрдей-Балъкъэр Республикэм и къэралыгъуэр зэтегъэувэным куэд зэрыхищIыхьам къыхэкIыу «Къэбэрдей-Балъкъэр Республикэм и пащхьэ щиIэ фIыщIэм папщIэ» орденыр етын Бозий Натбий Мухьэмэд и къуэм — Къэбэрдей-Балъкъэр Республикэм и Къэрал чэнджэщэгъум.
Къэбэрдей-Балъкъэр Республикэм
и Iэтащхьэ КIуэкIуэ Юрий
Налшык къалэ
2017 гъэм щIышылэм и 26-м
№7-УГ
Республикэм и къэралыгъуэр зэтегъэувэнымкIэм фIыщIэ ин зэрыбгъэдэлъым икIи илъэс куэд лъандэрэ хьэлэлу зэрылажьэм къыхэкIыу КIуэкIуэ Ю.А. къыдигъэкIа Ука-зымкIэ КъБР-м и Къэрал чэнджэщэгъу Бозий Н. М. иратащ «Къэбэрдей-Балъкъэр Республикэм и пащхьэм щиIэ фIыщIэм папщIэ» орденыр
Бозий Натбий Мухьэмэд и къуэр Аруан районым щыщ Псыгуэнсу къуажэм 1950 гъэм къыщалъхуащ. КъБКъУ-м и ин-женер-ухуакIуэ факультетымрэ Ростов дэта парт школ нэхъыщхьэмрэ къиухащ.
1972 гъэм Аруан МПМК-м мастеру лэжьэн щыщIидзащ, иужькIэ инженер нэхъыщхьэ, IуэхущIапIэм и унафэщI хъуащ. 1980 гъэм щыщIэдзауэ парт органхэм щылэжьащ. 1992 гъэм Аруан районым и администрацэм и Iэтащхьэу ягъэуващ. 1998 гъэм щегъэжьауэ 2003 гъэм нэсыху КъБР-м ухуэныгъэмкIэ и министрщ. КъБР-м и Совет Нэхъыщхьэм и 12-нэ хэхыгъуэм и депутату, КъБР-м и Парламентым и япэ, етIуанэ хэ- хыгъуэхэм я депутату, КъБР-м и Парламентым и ещанэ, еплIанэ, етхуанэ хэхыгъуэхэм я вице-спикеру щытащ. 2016 гъэм и дыгъэгъазэ мазэм КъБР-м и Къэрал чэнджэщэгъуу ягъэуващ.
«Зэныбжьэгъугъэ» орденыр, «Парламентаризмэм зегъэужьынымкIэ бгъэдэлъ фIыщIэм папщIэ» щIыхь дамыгъэр, УФ-м и Федеральнэ Зэхуэсым и Къэрал Думэм и ЩIыхь тхылъыр, «Парламентаризмэм зегъэужьынымкIэ бгъэдэлъ фIыщIэм папщIэ» УФ-м и Федераль-нэ Зэхуэсым ФедерацэмкIэ и Советым и щIыхь дамыгъэмрэ ЩIыхь тхылъымрэ, КъБР-м, КъБР-м и Парламентым я щIыхь тхылъхэр, УФ-м и къэзыпщытэ-къэзыбж и органхэм я ассоциацэм и ЩIыхь тхылъыр, «УФ-м щIыхь зиIэ и ухуакIуэ» дамыгъэр къратащ, «КъБР-м щIыхь зиIэ и ухуакIуэ» цIэ лъапIэр къыфIащащ.
